Hans eneste opptreden i Grand Slam var i French Open i 2001. I denne turneringen røk Christian Ruud ut i 1. runde, og la opp umiddelbart. Da passet det bra at Andersen gikk til 2. runde, og dermed sto klar til å overta tronen som Norges beste tennisspiller. Andersen konkurrerte i over 60 land, og spilte inn nesten 3 millioner kroner i premiepenger. I ATP-sammenheng vant han 24 av 46 kamper, og de mest meritterte spillerne han slo var Nicolas Lapentti, Mariano Zabaleta og Jarkko Nieminen, som alle var rangert blant de 70 beste i verden da Andersen slo dem.